El termini per a la presentació dels formularis de sol·licitud és del 24 de juny fins el 23 de juliol de 2020.
Documentació a presentar dins del termini de la presentació de sol·licituds:
Mesures de suport a projectes singulars per a la reactivació socioeconòmica COVID-19:
Addicionalment, en aquelles sol·licituds que ho requereixin també s'haurà d'adjuntar algun dels següents documents:
Un cop notificada la proposta de Resolució provisional:
Acceptació o desistiment de la subvenció (G346NCTC-346).
Les entitats sol·licitants han de complir els requisits següents:
a) Estar al corrent de les obligacions tributàries davant de la Generalitat i l'Estat i les obligacions tributàries amb la Seguretat Social en el moment previ a la tramitació de les obligacions reconegudes pel Departament de Treball, Afers Socials i Famílies.
b) No estar subjectes a una ordre de recuperació pendent, després d'una decisió de la Comissió que declara un ajut il·legal i incompatible amb el mercat comú.
c) Atendre les persones usuàries en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic, d'acord amb la Llei 1/1998, de 7 de gener, de política lingüística.
d) No incórrer en cap de les circumstàncies que impedeixin adquirir la condició de beneficiari, que preveu l'article 13 de la Llei 38/2003, de 17 de novembre, general de subvencions.
e) No haver estat sancionades, en resolució ferma, per la comissió d'infracció greu en matèria d'integració laboral de persones amb discapacitat o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost, o, si han estat sancionades, haver aplicat les mesures correctores previstes i haver abonat les quantitats requerides per aquest concepte.
f) Les empreses o les entitats han d'estar legalment constituïdes i inscrites als registres corresponents en la data de la publicació de la present convocatòria.
Excepcionalment, s'acceptarà haver iniciat els tràmits per al seu registre mitjançant la presentació de la sol·licitud d'inscripció de la societat al registre corresponent.
L'entitat s'ha d'haver inscrit al registre, definitivament, en el termini establert per a la presentació de la justificació.
g) Les empreses o les entitats han de disposar dels llibres comptables, els registres diligenciats i els altres documents degudament auditats en els termes que exigeix la legislació mercantil i sectorial aplicable al beneficiari en cada cas, així com els estats comptables i registres específics exigibles.
h) Les entitats amb un nombre de 50 persones treballadores o més han de complir l'obligació que estableix l'article 42 del text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, de donar ocupació almenys a un 2% de persones treballadores amb discapacitat sobre el nombre total de les de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 86/2015, de 2 de juny.
i) En el cas que tinguin una plantilla igual o superior a 25 persones, cal indicar, mitjançant una declaració responsable, els mitjans per prevenir i detectar casos d'assetjament sexual i d'assetjament per raó de sexe i intervenir-hi als seus centres de treball, d'acord amb els agents socials, i utilitzar-los adequadament, de conformitat amb la Llei 5/2008, de 24 d'abril, del dret de les dones a erradicar la violència masclista.
j) Complir l'obligació de respectar la igualtat de tracte i d'oportunitats i, amb aquesta finalitat, adoptar mesures adreçades a evitar qualsevol tipus de discriminació laboral entre dones i homes.
En el cas de les empreses de més de 250 persones treballadores, s'ha d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva de dones i homes (BOE núm. 71, de 23.3.2007).
k) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i la normativa que la desplega.
l) Complir l'obligació que estableix l'article 13.5 de la Llei 26/2015, de 28 de juliol, de modificació del sistema de protecció a la infància i l'adolescència, conforme el personal de les entitats amb activitats que suposin l'accés i l'exercici a les professions, oficis i activitats que impliquin contacte habitual amb menors no pot haver estat condemnat per sentència ferma per algun delicte contra la llibertat i la indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans.
m) Les entitats beneficiàries han de tenir la seu social o el centre de treball a Catalunya.
n) Les entitats beneficiàries han d'estar donades d'alta d'activitat econòmica, excepte les entitats locals o les entitats del sector públic institucional.
o) Disposar de solvència econòmica per dur a terme el projecte.
p) Les fundacions i les associacions han d'haver adaptat els seus Estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i la Llei 5/2011, de 19 de juliol, de modificació de l'anterior.
q) Les fundacions han d'haver complert el deure de presentar els comptes anuals davant del protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
r) En el cas d'associacions, han d'haver elaborat els comptes anuals i fer-los accessibles al públic d'acord amb l'article 322.15 de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
s) No haver estat mai objecte de sancions administratives fermes ni de sentències fermes condemnatòries per haver exercit o tolerat pràctiques laborals considerades discriminatòries per raó de sexe o de gènere.
t) Informar si s'han demanat o obtingut altres ajuts públics o privats per la mateixa activitat, i fer constar la relació detallada amb l'entitat concedent i la quantia sol·licitada i/o obtinguda.
Són prioritaris els projectes singulars que aprofundeixin en la digitalització i la innovació tecnològica, la distribució de productes als consumidors de forma ecològica, el consum responsable, el reforçament de l'àmbit cultural i la generació de propostes industrials de producció de béns i serveis per la lluita contra la COVID-19.
Les propostes de participació han de presentar un enfocament basat en resultats.
Aquest requeriment es valora en funció dels valors estimats segons els indicadors d'execució i de resultats proposats.
Les entitats participants han de treballar de manera coordinada amb l'entitat sol·licitant o promotora, duent a terme les actuacions i activitats més adequades al seu perfil i grau de participació.
El projecte que es presenti ha de fer constar la persona responsable coordinadora i, en un conveni de col·laboració o compromís de participació, totes les actuacions que duran a terme aquestes entitats agrupades.
Tots els projectes han de tenir en compte els elements necessaris que garanteixin el seu enfortiment i consolidació a mitjà i llarg termini, per a la qual cosa han de anar precedits de la realització del corresponent estudi de viabilitat tècnica i econòmica del projecte, que pot ser despesa subvencionable d'acord amb el que estableix la Resolució TSF/1434/2020, de 18 de juny.
En qualsevol cas, la generació d'activitat econòmica és un requisit indispensable de qualsevol dels projectes.
Eix a) Projectes singulars de reactivació econòmica.
Subvenció màxima per projecte de l'Eix a) 50.000€
Eix b) Projectes singulars de reactivació econòmica integrals.
Subvenció màxima per projecte de l'Eix b) 160.000€
Eix c) Projectes singulars d'alt impacte estratègic de l'ES.
Es consideren en aquest Eix nous projectes singulars de creixement o d'intercooperació i/o fusió que demostrin una rellevància estratègica de dimensionament i posicionament en el mercat de l'economia social.
Subvenció màxima per projecte de l'Eix c) 400.000€
Import màxim: l'import total que es destina a aquests ajuts és de 3.900.000,00 euros.
L'import màxim es distribueix de la manera següent:
L'import màxim destinat a l'eix A) és d'1.500.000 euros.
L'import màxim destinat a l'eix B) és d'1.600.000 euros.
L'import màxim destinat a l'eix C) és de 800.000 euros.
Les entitats beneficiàries tenen com a principals obligacions les següents:
Guia per emplenar i enviar a tramitar el formulari de sol·licitud (G146NCTC-355-00)
La persona titular de la Subdirecció General d'Economia Social, Tercer Sector i Cooperatives, com a òrgan instructor de l'expedient, ha d'elevar una proposta provisional de concessió de la subvenció, d'acord amb l'informe de la comissió de valoració.
La proposta de resolució de concessió s'ha de fonamentar, ordinàriament, en els informes de la comissió de valoració i, en cas que no segueixi els informes esmentats, ha de motivar-ne la discrepància.
Aquesta proposta provisional es notifica mitjançant la seva publicació al Tauler electrònic de l'Administració de la Generalitat de Catalunya, per tal que l'entitat presenti la documentació addicional que li sigui requerida.
Es pot prescindir d'aquest tràmit quan no figurin en el procediment ni es tinguin en consideració altres fets ni altres al·legacions i proves que les adduïdes pels interessats.
Si el formulari de sol·licitud i la documentació adjunta no compleixen els requisits esmenables, l'òrgan gestor requerirà a l'entitat sol·licitant perquè, en el termini de deu dies hàbils, esmeni el defecte o adjunti els documents preceptius amb la indicació que, si no ho fa, s'entendrà que desisteix de la sol·licitud, d'acord amb l'article 68 de la Llei 39/2015, d'1 d'octubre, i es dictarà la resolució corresponent.
Aquest tràmit finalitza amb una publicació de resolució inadmesa, desistida, atorgada o denegada, segons el cas, al Tauler electrònic de la Generalitat de Catalunya.
Contra la resolució de concessió o de denegació de subvencions, que no exhaureix la via administrativa, es pot presentar un recurs d'alçada davant la persona titular de la secretaria general del Departament de Treball, Afers Socials i Famílies en el termini d'un mes, comptat des de l'endemà de la notificació de la resolució, segons el que estableixen l'article 122 de la Llei 39/2015, d'1 d'octubre, del procediment administratiu comú de les administracions públiques, i l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya.